
Nr. 8203 din 26.10.2026

ANUNŢ

Spitalul de Pneumoftiziologie Sibiu, cu sediul în Sibiu, Aleea Filozofilor nr. 3 – 5, organizează concurs în vederea ocupării unui post de asistent medical generalist temporar vacant.

  a) Condiții generale de participare: candidații trebuie să îndeplinească condițiile prevăzute de art. 15 din H.G. nr. 1336/2022 pentru aprobarea Regulamentului - cadru privind organizarea şi dezvoltarea carierei personalului contractual din sectorul bugetar plătit din fonduri publice, respectiv:
· are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
· cunoaşte limba română, scris şi vorbit;
· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
· are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
· îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
· nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
· nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
· nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare.
   	b)  Condiții specifice:
· diplomă bacalaureat;
· specialitatea asistent medical generalist;
· certificat O.A.M.G.M.A.M.R. valabil pentru anul 2026;
· adeverință pentru participare la concurs eliberată de O.A.M.G.M.A.M.R;
          Examenul/Concursul  constă în următoarele etape care se vor desfășura la sediul Spitalului de Pneumoftiziologie Sibiu:
· selecția dosarelor se va afișa în data de 12.11.2026 ora 14,00;
· [bookmark: _Hlk84571982]proba scrisă se va susține în data 23.11.2026 ora 9,00;
· interviul se va susține în data de 26.11.2026 ora 9,00.
Pentru înscrierea la examen/concurs candidații vor depune la sediul instituției un dosar care va conține, conform prevederilor art. 35 alin. 1 din H.G. nr. 1336/2022, următoarele documente:
a) formular de înscriere la concurs, conform modelului anexat anunțului;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală; 
i) curriculum vitae, model comun european;
j) dovada îndeplinirii condițiilor specifice.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit de Ministerul Sănătăţii.
 În cazul documentului prevăzut la punctul f), candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data desfăşurării primei probe a concursului.
 Actele prevăzute la punctele b) – e) vor fi prezentate şi în original în vederea verificării conformităţii copiilor cu acestea.
             Dosarele de înscriere se  pot depune până în data de 11.11.2026 ora 14, la Serviciul juridic, resurse umane, deservire din cadrul Spitalului de Pneumoftiziologie Sibiu.
Relaţii suplimentare privind organizarea şi desfăşurarea concursului se pot obţine de la  Serviciul juridic, resurse umane, deservire, la nr. tel. 0269.210979 int. #6007,  persoana de contact d-na Ciulavu Anca, șef serviciu.
Calendarul Concursului:
05.11.2026 – publicare anunț 
12.11.2026 ora 14,00  - afișarea rezultatului selecției dosarelor
13.11.2026 ora 14,00  - depunerea eventualelor contestații la selecția dosarelor
16.11.2026 ora 14,00 - soluționarea eventualelor contestații la selecția dosarelor
23.11.2026 ora 09,00 - proba scrisă
23.11.2026 ora 14,00 – afișarea rezultatelor la proba scrisă
24.11.2026 ora 14,00 - depunerea contestațiilor la proba scrisă
25.11.2026 ora 14,00 – soluționarea eventualelor contestații la proba scrisă
26.11.2026 ora 09,00 – interviul
26.11.2026 ora 14,00 – afișarea rezultatelor la interviu
27.11.2026 ora 14,00 – depunerea contestațiilor la interviu
02.12.2026 ora 14,00 – soluționarea eventualelor contestații la interviu
02.12.2026 – afișarea rezultatelor finale


    Bibliografie:
1. Urgențe medico-chirurgicale – Lucreția Titircă
· URGENȚELE APARATULUI RESPIRATOR 
· URGENȚELE APARATULUI CARDIOVASCULAR 
2. Medicină internă pentru cadre medii – Corneliu Borundel
· INTRODUCERE ÎN MEDICINA INTERNĂ 
· BOLILE APARATULUI RESPIRATOR 
3. Tehnici de evaluare și îngrijiri acordate de asistenții medicali – Lucreția Titircă 
· PUNCȚIILE – PUNCȚIA PLEURALĂ 
· RECOLTAREA PRODUSELOR BIOLOGICE ȘI PATOLOGICE 
· SONDAJE,SPĂLĂTURI,CLISME
· ADMINISTRAREA MEDICAMENTELOR 
· PREGATIREA PACIENTULUI PENTRU EXPLORĂRI RADIOLOGICE 
· PREGĂTIREA PACIENTULUI PENTRU BRONHOSCOPIE 
4. Legea nr. 95/2006 privind reforma în domeniul sănătăţii, republicată, cu modificările si completările ulterioare (Titlul VII Spitale);
5. Legea drepturilor pacientului nr. 46/2003, cu modificările și completările ulterioare;
6. Ordinul MS nr. 1410/2016 privind aprobarea Normelor de aplicare a Legii drepturilor pacientului nr. 46/2003, cu modificările și completările ulterioare;
7. Ordinul MS nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a Metodologiei de culegere a datelor pentru baza naţională de date privind deşeurile rezultate din activităţi medicale;
8. Ordinul MS nr. 1101/2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;
9. Ordinul MS nr. 1761/2021 pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, evaluarea eficacităţii procedurilor de curăţenie Şi dezinfecţie efectuate în cadrul acestora, procedurile recomandate pentru dezinfecţia mâinilor în funcţie de nivelul de risc, precum şi metodele de evaluare a derulării procesului de sterilizare şi controlul eficienţei acestuia, cu modificările și completările ulterioare.

MANAGER,
Vasile-Cristian ROMAN

                                                                                  Șef Serviciu juridic, resurse umane, deservire
                                                                                          Jr. Ciulavu Anca

